Document ID: 31998R2579

ΚΑΝΟΝΙΣΜΟΣ (ΕΚ) αριθ. 2579/98 ΤΗΣ ΕΠΙΤΡΟΠΗΣ της 30ής Νοεμβρίου 1998 για καθορισμό του καταλόγου των κλωστοϋφαντουργικών προϊόντων για τα οποία δεν απαιτείται καμία απόδειξη της καταγωγής κατά τη θέση τους σε ελεύθερη κυκλοφορία εντός της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1541/98 του Συμβουλίου, της 13ης Ιουλίου 1998, σχετικά με τις αποδείξεις της καταγωγής ορισμένων κλωστοϋφαντουργικών προϊόντων που υπάγονται στο τμήμα XI της συνδυασμένης ονοματολογίας που τίθενται σε ελεύθερη κυκλοφορία εντός της Κοινότητας καθώς και σχετικά με τους όρους σύμφωνα με τους οποίους μπορούν να γίνουν αποδεκτές οι αποδείξεις αυτές (1), και ιδίως το άρθρο 4,
Εκτιμώντας:
ότι ο προαναφερθείς κανονισμός ορίζει ότι κατά την ελεύθερη κυκλοφορία των κλωστοϋφαντουργικών προϊόντων και ειδών ένδυσης, αφενός, μπορούν να χορηγούνται παρεκκλίσεις στην υποχρέωση υποβολής απόδειξης της καταγωγής για εκείνα από τα προϊόντα που δεν αποτελούν αντικείμενο ειδικών μέτρων της κοινοτικής εμπορικής πολιτικής και, αφετέρου, ότι οι διατάξεις που ορίζουν τις παρεκκλίσεις στην υποχρέωση υποβολής πιστοποιητικού καταγωγής πρέπει να αναφέρουν εάν πρέπει ή όχι να υποβάλλεται δήλωση καταγωγής για τα εν λόγω προϊόντα 7
ότι μετά από προσεκτική ανάλυση, διακρίθηκαν τα προϊόντα τα οποία, προς το παρόν, δεν αποτελούν αντικείμενο ειδικών μέτρων εμπορικής πολιτικής 7 ότι για τα προϊόντα αυτά ενδείκνυται να μην απαιτείται καμία απόδειξη καταγωγής κατά τη θέση σε ελεύθερη κυκλοφορία εντός της Κοινότητας 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η θέση σε ελεύθερη κυκλοφορία των κλωστοϋφαντουργικών προϊόντων που περιέχονται στον κατάλογο που περιλαμβάνεται στο παράρτημα του παρόντος κανονισμού δεν υπόκειται στην υποβολή καμιάς απόδειξης καταγωγής.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Νοεμβρίου 1998.

Labels: 1
3
5